rejauldu/bengali-wikipedia huggingface dataset:
কার্পাস বা কার্পাস তুলা (বৈজ্ঞানিক নাম: Gossypium arboreum) হলো গসিপিয়াম গণের একটি উদ্ভিদ। এটি ভারতীয় উপমহাদেশ ও প্রাচীন বিশ্বের ক্রান্তীয় ও উপক্রান্তীয় অঞ্চলের স্থানীয় প্রজাতি। সিন্ধু নদের তীরে গড়ে ওঠা সিন্ধু সভ্যতায় কাপড় উৎপাদনের জন্য কার্পাস চাষের নিদর্শন পাওয়া যায়। ১৭৫৩ সালে কার্ল লিনিয়াসের স্পিসিজ প্লান্টারাম গ্রন্থে এর বর্ণনা পাওয়া যায়। তিনি প্রজাতির একটি হলোটাইপ প্রদান করেন, যা বর্তমানে সুয়েডীয় প্রাকৃতিক ইতিহাস জাদুঘরের লিনিয়ান হার্বেরিয়ামে সংরক্ষিত রয়েছে।   বর্ণনা  কার্পাস গাছ মূলত একটি গুল্মজাতীয় উদ্ভিদ, যা এক থেকে দুই মিটার পর্যন্ত লম্বা হয়ে থাকে। এর শাখা কিছুটা বেগুনি আভাযুক্ত এবং সূক্ষ্ম রোমে আবৃত থাকে। পাতার গোড়ায় সরলরৈখিক থেকে বল্লমাকার উপপত্র দেখা যায়। কখনো কখনো এরা কাস্তে আকৃতিরও হতে পারে। পাতাগুলো ১.৫ থেকে ১০ সে.মি. লম্বা বৃন্ত দ্বারা কাণ্ডের সাথে যুক্ত থাকে। পত্রফলকের আকৃতি গোলাকার থেকে ডিম্বাকার হয়ে থাকে। পাতায় পাঁচ থেকে সাতটি খাঁজ বা খণ্ডকের উপস্থিতির জন্য এদের খানিকটা ম্যাপল পাতার মতো দেখায়। খণ্ডকগুলো সরলরৈখিক থেকে বল্লমাকার হয়ে থাকে। এদের শীর্ষ দন্তাকার। মধ্যশিরা এবং কখনো কখনো এর সাথে সংযুক্ত শিরায় গ্রন্থি উপস্থিত থাকতে পারে। পত্রপৃষ্ঠ মসৃণ। কচি অবস্থায় পাতায় সরল তারকাকৃতির রোম উপস্থিত থাকে এবং পাতা পরিপক্ব হওয়ার সাথে সাথে ঝরে পড়ে।  ক্ষুদ্র ক্ষুদ্র বৃন্তে ফুল ফোটে। ফুলের নিচে উপবৃতি উপস্থিত থাকে, যা মূলত বৃত্যংশসদৃশ একমুখী মঞ্জরীপত্রের সমাহার। এরা আকারে বড় এবং প্রতিটি শীর্ষ খণ্ডিত। মাঝেমাঝে খণ্ড দৃষ্টিগোচর না-ও হতে পারে। এরা গোড়ায় তাম্বুলাকার বা হৃৎপিণ্ডাকার এবং সূক্ষ্মাগ্র। প্রকৃত বৃতি খুবই ছোট, লম্বায় প্রায়  পর্যন্ত হয়। এর আকৃতি কাপ-সদৃশ এবং পাঁচটি সূক্ষ্ম খণ্ডযুক্ত। পাঁপড়ি পাণ্ডুর হলুদ বর্ণের। মাঝেমাঝে মধ্যখানে বেগুনি রঙের সন্নিবেশ ঘটে থাকে। কখনো কখনো সম্পূর্ণ পাঁপড়িই বেগুনি বর্ণের হতে পারে। দৈর্ঘ্যে প্রতিটি পাঁপড়ি  পর্যন্ত লম্বা হতে পারে। পুংকেশর পরাগরেণু বহন করে এবং ১.৫ থেকে ২ সে.মি. পর্যন্ত লম্বা হয়। ফল  পর্যন্ত লম্বা ও তিন থেকে চারটি প্রকোষ্টবিশিষ্ট হয়ে থাকে। ফল মসৃণ, রোমবিহীন এবং লম্বাকার বা ডিম্বাকৃতির হতে পারে। পৃষ্ট খাঁজকাটা ও গর্তযুক্ত এবং প্রান্তভাগ সরু হয়ে থাকে। ভেতরের বীজ গোলাকৃতির এবং লম্বা সাদা তুলার আঁশে আবৃত থাকে।  বাংলা অঞ্চলে (বর্তমান বাংলাদেশ) ঢাকাই মসলিন নামের বিশেষ একটি কাপড় উৎপাদনে "ফুটি কার্পাস" (Gossypium arboreum var. neglecta) নামে কার্পাসের একটি বিশেষ জাতের তুলা ব্যবহৃত হতো। ঢাকার দক্ষিণে মেঘনা নদী-তীরবর্তী অঞ্চলেই কেবল এই জাতের তুলা উৎপাদিত হতো। এই তুলার প্রসারণক্ষমতা অন্যান্য জাতের তুলার চাইতেও বেশি ছিল, যা অধিক কাউন্টের সুতা কাটায় সহায়ক ছিল।   তথ্যসূত্র    বহিঃসংযোগ      Public domain photo (copyright expired) of Gossypium arboreum (flickr.com)  বিষয়শ্রেণী:তুলা আর্বোরিয়াম বিষয়শ্রেণী:ভারতে উদ্ভূত ফসল বিষয়শ্রেণী:পাকিস্তানে উদ্ভূত ফসল বিষয়শ্রেণী:তন্তু গাছ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:বাংলাদেশে উদ্ভূত ফসল
সিরাজুল ইসলাম চৌধুরী বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।   প্রাথমিক জীবন  সিরাজুল ইসলাম চৌধুরী চট্টগ্রাম জেলায় জন্মগ্রহণ করেন।   রাজনৈতিক জীবন  সিরাজুল ইসলাম চৌধুরী জাতীয় পার্টির চেয়ারম্যানের উপদেষ্টা। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন।  ২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি চট্টগ্রাম-১২ আসন থেকে জাতীয় পার্টির প্রার্থী হিসেবে পরাজিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
মার্কিন যুক্তরাষ্ট্রের সাবেক কনস্যুলেট-জেনারেল, তাবরিজ ছিল তাবরিজের একটি কূটনৈতিক ও রাজনৈতিক স্থান যা তেহরানে মার্কিন দূতাবাসের পৃষ্ঠপোষকতায় পরিচালিত হতো। এই কনস্যুলেটটি ১৯০৬ সালে খোলা হয়েছিল এবং তেহরানে মার্কিন দূতাবাস দখল এবং ইরান-মার্কিন সম্পর্ক বিচ্ছিন্ন হওয়ার আগ পর্যন্ত এটি সক্রিয় ছিল।  এই কনস্যুলেটটি লীলাভা পাড়া বা দক্ষিণ শরিয়তি স্ট্রিটের শেষ প্রান্তে অবস্থিত ছিল। ১৯৭৯ সালের ইরানী বিপ্লব এবং মার্কিন সরকারের সাথে সম্পর্ক ছিন্ন করার পর এর ভবনটি তাবরিজের ইসলামী বিপ্লব কমিটিকে দেওয়া হয়। কয়েক বছর পর ভবনটি তাবরিজের ইরানি পুলিশের অপরাধ তদন্ত বিভাগকে দেওয়া হয়। ১৯৯৯ সালে এলাকাটি একটি রেস্তোরাঁ এবং অভ্যর্থনা হল হয়ে ওঠে যা ইসলামি প্রজাতন্ত্রী ইরানের আইন প্রয়োগকারীর জেনারেল কমান্ডের সাথে যুক্ত।   তথ্যসূত্র    বহিঃসংযোগ    তাবরিজের মার্কিন দূতাবাসের পুরনো ছবি  বিষয়শ্রেণী:ইরান–মার্কিন যুক্তরাষ্ট্র সম্পর্ক বিষয়শ্রেণী:তাবরিজের ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে
বাহরাইনের প্রথম স্থানীয় পত্রিকাটি ছিল আল বাহরাইন  যা ১৯৯৯ সাল থেকে ১৯৪৪ সালের মধ্যে প্রকাশিত হয়েছিল।   বাহরাইনের তথ্য বিষয়ক কর্তৃপক্ষ জানিয়েছে যে, ১৯৯৯ সালে খবরের সংখ্যা ছিল চারটি যা আরবি ও ইংরেজি ভাষায় প্রকাশিত হত।  ২০১২ সালে দেশে মোট ১২ টি দৈনিক এবং সাপ্তাহিক ছিল।    শিরোনাম (প্রথম বন্ধনে আরবি শিরোনাম)  ধরন  আদর্শ ভাষা  প্রকাশের শহর ওয়েবসাইট প্রতিষ্ঠার বছর আখবার আল খালিজ (بارخبار الخليج)  দৈনিক  সংবাদপত্র (মুদ্রণ, অনলাইন)  আরবি  aaknews.com  ১৯৭৬  আল আইয়াম (الأيام) দৈনিক সংবাদপত্র (মুদ্রণ, অনলাইন)  আরবি  alayam.com  ১৯৮৯  আল বিলাদ (البلاد)  দৈনিক  সংবাদপত্র (মুদ্রণ, অনলাইন)  আরবি  albiladpress.com  ২০০৮  আল-ওয়াক্ত (الوقت) দৈনিক বিলুপ্ত  আরবি  alwaqt.com  ২০০৬-২০১০  আল-ওয়াসাত (الوسط)  দৈনিক  সংবাদপত্র (মুদ্রণ, অনলাইন)  আরবি  মানামা  alwasatnews.com  ২০০২  আল-ওয়াতান (الوطن) দৈনিক সংবাদপত্র (মুদ্রণ, অনলাইন)  আরবি  alwatannews.net  ২০০৫  ডেইলি ট্রিবিউন  দৈনিক  নতুন প্রজন্মের সংবাদপত্র  ইংরেজি  মানামা  dt.bh  ২০১৫  গাল্ফ ডেইলি নিউজ দৈনিক সংবাদপত্র (মুদ্রণ, অনলাইন)  ইংরেজি  মানামা  gulf-daily-news.com   ১৯৭৮  গাল্ফ মধ্যমাম  দৈনিক  সংবাদপত্র (মুদ্রণ, অনলাইন) মালয়ালম -  madhyamam.com  ১৯৯৯  মধ্য প্রাচ্যের চন্দ্রিকা দৈনিক সংবাদপত্র (মুদ্রণ, অনলাইন) মালয়ালম -  chandrikadaily.com  ২০০৭  মালায়লা মনোরমা  দৈনিক  সংবাদপত্র (মুদ্রণ, অনলাইন) মালয়ালম -  gulf.manoramaonline.com  ১৮৮৮  খালিজ ম্যাগ দৈনিক সংবাদপত্র (অনলাইন)  ইংরেজি  Khaleejmag.com  ২০১৫  গাল্ফ থেজাস দৈনিক সংবাদপত্র (মুদ্রণ, অনলাইন)  মালায়ালম  -  thejasnews.com  ২০১২    আরও দেখুন    বাহরাইনের মিডিয়া   বাহরাইনের সংস্কৃতি   সংবাদপত্রের তালিকা   তথ্যসূত্র    আরো পড়ুন   বাহরাইনের সংবাদপত্রের তালিকা  বিষয়শ্রেণী:দেশ অনুযায়ী সংবাদপত্রের তালিকা *
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। তথ্যসূত্র যোগ করা হয়েছে। অলাভজনক প্রতিষ্ঠানের কারণে যথেষ্ট সূত্র খুঁজতে বেগ পেতে হয়েছে। মেরাজ (আলাপ) ১৯:২২, ২৫ সেপ্টেম্বর ২০১৯ (ইউটিসি) ভারতীয় বিজ্ঞান ও যুক্তিবাদী সমিতি   – (অপসারণের প্রস্তাবনা দেখুনলগ দেখুন) () উল্লেখযোগ্য নয়  Mmrsafy ১০:৩৭, ১৭ সেপ্টেম্বর ২০১৯ (ইউটিসি)  ঠিক কী কারণে এই অপসারণ প্রস্তাবনা তার উল্লেখ নেই। এই সংগঠনটি ভারতের একটি উল্লেখযোগ্য এবং পরিচিত সংগঠন হিসাবে এর নিবন্ধ উইকিতে থাকার দাবী রাখে; কারণ এটি সামাজিক আন্দোলন হিসাবে তার অবদান রাখতে সক্ষম হয়েছে সেখানে। অনুগ্রহ করে নিবন্ধ অপসারণের প্রস্তাবণার পূর্বে সংশ্লিস্ট নিবন্ধ সম্পর্কে গুগলে সার্চ করে হলেও তথ্য খুঁজবেন বলে আশা করি। নিবন্ধ অপসারণে  করছি। - Ashiq Shawon (আলাপ) ১৬:২৯, ১৭ সেপ্টেম্বর ২০১৯ (ইউটিসি) অপসারণে , উত্স অনুসারে এখানে  , এই নিবন্ধটি উল্লেখযোগ্য সংস্থায় পাস করে. --নেহাল(আলাপ) ২১:০৫, ১৭ সেপ্টেম্বর ২০১৯ (ইউটিসি)  উইকিপিডিয়া:উল্লেখযোগ্যতা (সংস্থা ও কোম্পানি) এর কোন শর্ত পূরণ হয়েছে এখানে? গুগোল অনুসন্ধানে ব্লগ ছাড়া নির্ভরযোগ্য কোন উৎস পেলাম না। নিবন্ধেও তেমন তথ্যসূত্র দেওয়া নেই। Mmrsafy ০৯:৫৫, ১৮ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাব (আলাপ) ২১:৫৬, ১ আগস্ট ২০১৭ (ইউটিসি) সিপিআই (এম-এল) কেন্দ্রীয় কমিটি ১৯৭০   – (অপসারণের প্রস্তাবনা দেখুনলগ দেখুন) () তথ্যসূত্রবিহীন, অনুল্লেখ্য নিবন্ধ। একটি রাজনৈতিক দলের একটি সনের কমিটির তালিকা। মেরাজ (আলাপ) ১৭:২৩, ১৪ জুলাই ২০১৭ (ইউটিসি)  নিবন্ধটি আমি ইংরেজি নিবন্ধ থেকে অনুবাদ করেছি। রাজনৈতিক দলটি খুবই গুরুত্বপূর্ণ; এই কেন্দ্রীয় কমিটির ব্যক্তিগনও ভারতের ইতিহাসে খুবই গুরুত্বপূর্ণ। নিবন্ধটি রাখা যেতে পারে; অন্য কোনো রূপে হলেও। উন্নতির জন্য পরামর্শ পেলে উন্নত করে দেব।--সাদি (আলাপ) ১৭:৪১, ১৪ জুলাই ২০১৭ (ইউটিসি) উল্লেখযোগ্য নয়। এই ধরনের কমিটির তালিকা উইকিতে থাকার মতো নয়। তাই অপসারণের পক্ষে মতামত দিচ্ছি।-ইকবাল হোসেন (আলাপ) ০৯:১৯, ২৫ জুলাই ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সীমা ত্রিখা (জন্ম: ৩১ আগস্ট ১৯৬৬) ভারতের হরিয়ানা রাজ্যের একজন রাজনীতিবিদ এবং হরিয়ানার ফরিদাবাদের বাদখাল বিধানসভা কেন্দ্রের প্রতিনিধিত্বকারী হরিয়ানা বিধানসভার নির্বাচিত সদস্য। তিনি ভারতীয় জনতা পার্টির সদস্য।   আরো দেখুন   হরিয়ানা বিধানসভা  মনোহর লাল খট্টর  হরিয়ানার রাজনীতি    তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:হরিয়ানা বিধানসভার সদস্য বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:হরিয়ানা বিধানসভার সদস্য ২০১৯-২০২৪ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:হরিয়ানা বিধানসভার নারী সদস্য বিষয়শ্রেণী:হরিয়ানার ব্যক্তি
চৈতন্যমঙ্গল একটি কাব্যশ্রেণী যা চৈতন্য মহাপ্রভুর জীবন ও আদর্শ ঘিরে রচিত। চৈতন্যদেবের  জীবন ও লীলা বিষয়ক এ কাব্যধারা মধ্যযুগীয় বাংলা ভাষা ও সাহিত্যের বিকাশে এক গুরুত্বপূর্ণ  ভূমিকা পালন করে। এর মধ্য দিয়েই বাংলা সাহিত্যে প্রথম তথ্যানুসৃতি ও ইতিহাস-চেতনার উন্মেষ ঘটে। চৈতন্যমঙ্গল জাতীয় কাব্য প্রথম রচিত হয় সংস্কৃত ভাষায়। উল্লেখযোগ্য গ্রন্থগুলি হলো মুরারি গুপ্ত বিরচিত কাব্য শ্রীকৃষ্ণ চৈতন্যচরিতামৃত এবং কবিকর্ণপুরের নাটক চৈতন্যচন্দ্রোদয় ও মহাকাব্য চৈতন্যচরিতামৃত। বাংলা ভাষায় প্রথম প্রকাশিত চৈতন্যমঙ্গল গ্রন্থ হলো বৃন্দাবন দাসে বিরচিত চৈতন্যভাগবত । এটি “চৈতন্যমঙ্গল” নামেও বহুল পরিচিত। শ্রীমদ্ভাগবত-এ বর্ণিত কৃষ্ণলীলা অনুকরণক্রমে চৈতন্যলীলা অর্থাৎ চৈতন্যজীবনের প্রথমার্ধ সরস আখ্যায়িকারূপে এ গ্রন্থে বর্ণিত। হয়েছে। প্রাক-চৈতন্য নবদ্বীপের ধর্মীয় ও সমাজজীবন এবং তৎকালীন মুসলিম শাসন সম্পর্কে এতে কিছু বর্ণনা পাওয়া যায়। পরবর্তী কালে চৈতন্যমঙ্গল নামে চৈতন্যদেবের জীবনীকাব্য রচনা করেন যৌথভাবে জয়ানন্দ ও লোচনদাস।   তথ্যসূত্র   বিষয়শ্রেণী:বাংলা সাহিত্য বিষয়শ্রেণী:চৈতন্য মহাপ্রভু বিষয়শ্রেণী:১৬শ শতাব্দীর ভারতীয় বই
২০২১ কলকাতা প্রিমিয়ার ডিভিশন হল কলকাতা ফুটবল লিগের সর্বোচ্চ স্তরের ১২৩ তম সংস্করণ। এই আসরে চ্যাম্পিয়ন হয়েছিল মহামেডান স্পোর্টিং ক্লাব। গত আসর (২০২০) কোভিড-১৯ মহামারীর জন্য বাতিল করা হয়েছিল। পাশাপাশি এই আসরে প্রিমিয়ার ডিভিশন বি বাতিল করা হয়েছিল, তাই কোনো দলের অবনমন ঘটেনি।  গত মৌসুমের সাপেক্ষে পরিবর্তন  কোভিড-১৯ মহামারীর জন্য টুর্নামেন্টকে ছোট করতে ১৪ টি দলকে রাউন্ড রবিন না খেলিয়ে, সাত দলের দুটি গ্রুপে ভাগ করে দেওয়া হয়েছিল। প্রতিটি গ্রুপের শ্রেষ্ঠ তিন দল সরাসরি কোয়ার্টার ফাইনালে উত্তীর্ণ হয়েছিল এবং প্রতিটি গ্রুপের নিম্ন চারটি দল প্লে অফ পর্বে উত্তীর্ণ হয়েছিল। প্লে-অফ পর্ব থেকে বাকি দুটি কোয়ার্টার ফাইনালের স্থানাধিকারী নির্ণয় করা হয়েছিল।   ইস্টবেঙ্গল ও এটিকে মোহনবাগান দল নামাতে অস্বীকার করে।  আইএফএ নিয়ম করে যে, কোন ক্লাব সর্বোচ্চ ছয় জন বিদেশি খেলোয়াড় রেজিস্টার করাতে পারবে কিন্তু প্রথম একাদশে কেবলমাত্র দুজনকে নামানো যাবে। প্রিমিয়ার ডিভিশন বি লিগের পাশাপাশি অবনমন বাতিল করা হয়েছিল।  গ্রুপ পর্ব গ্রুপ এ   নোট: ইস্টবেঙ্গল লিগে দল না নামানোর জন্য তাদের প্রতিটি ম্যাচে প্রতিপক্ষ দল বিজয়ী ঘোষিত হয়েছিল।  গ্রুপ বি   নোট: এটিকে মোহনবাগান লিগে দল না নামানোর জন্য তাদের প্রতিটি ম্যাচে প্রতিপক্ষ দল বিজয়ী ঘোষিত হয়েছিল।  বিদায়ী প্লে-অফ  নক-আউট পর্ব  তথ্যসূত্র  বিষয়শ্রেণী:কলকাতা প্রিমিয়ার ডিভিশন বিষয়শ্রেণী:২০২১–২২-এ ভারতীয় ফুটবল
ডান|থাম্ব|রুলাডেন ডান|থাম্ব|পোস্ত দানার কেক ডান|থাম্ব|শ্লেসিসচেস হিমেলরিচ সাইলেসিয়ান রন্ধনপ্রণালী সেন্ট্রাল ইউরোপের সাইলেসিয়া অঞ্চলের খাবার। এটি পোলিশ এবং জার্মান রান্নার একটি উপধারা এবং এটি প্রতিবেশী অঞ্চলের রান্নার প্রভাব এবং অনুরূপতা বহন করে। Harald Saul: Familienrezepte aus Schlesien. Geschichten und Rezepte aus alter Zeit, Leipzig 2003,  এই রান্নাটি বিশেষভাবে পোস্ত দানা এবং ক্নোডেল (নডেল) পদের জন্য জনপ্রিয়।   সিলেসীয় খাবারের তালিকা    জিমলা - একটি ভালোভাবে সেঁকা রুটির রোল, যা মাঝখানে বিভক্ত থাকে এবং পোস্ত দানা দিয়ে সজ্জিত থাকে। এটি অস্ট্রিয়ান কাইসারসেমেল-এর সঙ্গে সাদৃশ্যপূর্ণ।  ক্লুসকি স্লাঁস্কি/শ্লেসিশে কার্তফেলক্লোস (সাইলেসিয়ান ডামপ্লিং) - মশলাদার সসের সাথে পরিবেশন করা গোলাকার ডামপ্লিং, যা সিদ্ধ আলু, কাঁচা আলু কুচানো, একটি ডিম, কুচানো পেঁয়াজ, গমের আটা এবং আলুর আটা দিয়ে তৈরি হয়।  শ্লেসিশেস হিমেলরাইখ/সিলেজিয়ান নেবো ("সাইলেসিয়ান হেভেন") - শুকনো ফল এবং মশলা দিয়ে পানিতে সেঁকা শুকনো শুয়োরের মাংসের একটি ডিশ।  রোলাডা জ মড্রু কপুস্তু (রোলাডেন উইথ রেড ক্যাবেজ) - শ্রেষ্ঠমানের গরুর মাংসের রোল, যা আচারের শাকসবজি, হ্যাম, এবং মশলা দিয়ে ভরা থাকে। এটি সর্বদা রেড ক্যাবেজের সঙ্গে পরিবেশন করা হয় (ভাজা বেকন, তাজা পেঁয়াজ এবং মসলাযুক্ত পিপড়ে দিয়ে)। ঐতিহ্যগতভাবে, এটি ক্লুসকি স্লাঁস্কির সঙ্গে রবিবারের নৈশভোজে খাওয়া হয়।  শালোট - সিদ্ধ আলু ও গাজর, মটর, হ্যাম, বিভিন্ন সসেজ, আচারযুক্ত মাছ, সিদ্ধ ডিম দিয়ে তৈরি একটি সালাদ, যা অলিভ অয়েল বা মেয়োনিজ দিয়ে সিজন করা হয়।  কাশাঙ্কা/ক্রুপনিয়োক/গ্রুটসভার্স্ট - একটি ধরনের রক্ত সসেজ, যা কাশা এবং পশুর রক্ত দিয়ে তৈরি হয়।  ঝিমলক - ক্রুপনিয়োকের মতো, কিন্তু কাশার বদলে রুটি (ঝিমলা) ব্যবহার করা হয়।  ওডজিওনকা/ব্রোটসুপ্পে - রসুন এবং শুকনো রাই রুটির টুকরো দিয়ে তৈরি একটি স্যুপ।  সিয়েমেনিওটকা/হ্যানফসুপ্পে - হেম্প সীড দিয়ে তৈরি স্যুপ, যা একটি প্রধান ক্রিসমাস ইভের খাবার।  কনিশা - মাংস এবং বাঁধাকপির সঙ্গে পূর্ণ পিটা রুটি।  মোচকা/মোটশকা/লেবকুচেনসসস/পোল্নিশ সস - একটি ঐতিহ্যবাহী ক্রিসমাস ইভের মিষ্টি, এর প্রধান উপাদানগুলো হলো আদা কুকি এক্সট্র্যাক্ট, বাদাম এবং শুকনো ফল, স্ট্রবেরি কমপোট, এবং বাদাম।Grandel., Hanna: Spezialitäten aus Schlesien - 107 Rezepte; Rautenberg, Leer 1994, p. 68.  মাকওকি/মোহনপিলেন - ঐতিহ্যবাহী ক্রিসমাস ইভের মিষ্টি, যা সূক্ষ্ম মশলা পপি বীজ, কিসমিস, বাদাম, মিষ্টি ফলের খোসা, মধু, চিনি, এবং পুডিং দিয়ে তৈরি, এবং রাম দিয়ে সিজন করা হয়।  হাউস্কিজা - শক্তভাবে স্বাদযুক্ত, বাড়িতে তৈরি পনির, যা কড়াইফুলের বীজ দিয়ে তৈরি হয়।  কোপালনিওকি - চিনি, অ্যানিস তেল এবং সেন্ট জনের ঘাস, মেলিসা, এবং পিপারমিন্টের নির্যাস দিয়ে তৈরি শক্ত মিষ্টি, এর কালো রঙ আসে চারকোল ফুড ডাই থেকে।  স্ট্রেউসেলকুচেন/কোলোক স্লাঁস্কি - মিষ্টি মিহি ঝরঝরে উপকরণ দিয়ে আচ্ছাদিত খামির রুটি।  লিগনিটজার বম্বে/বোম্বা লেগনিচনো - ছোট চকোলেট-আচ্ছাদিত আদা কুকি কেক, যা মারজিপান এবং ফল বা বাদাম দিয়ে ভর্তি থাকে। এটি ঐতিহাসিকভাবে লেগনিটজ (লিগনিটজ) এর একটি বিশেষত্ব।   তথ্যসূত্র
ভবানীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন। এই ইউনিয়নে ১৯৮২ সালে শহীদ মরহুম শহীদ প্রেসিডেন্ট জিয়াউর রহমান,  চরভূতা মেঘনা বাজার এসে খাল খনন করে তার নাম জিয়ার খাল হিসেবে এখনো মানুষ ছিনে   আয়তন  ভবানীগঞ্জ ইউনিয়নের আয়তন ১৬৫২ একর (৬.৬৯ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী ভবানীগঞ্জ ইউনিয়নের জনসংখ্যা প্রায় ৫৫ হাজার।   অবস্থান ও সীমানা  লক্ষ্মীপুর সদর উপজেলার দক্ষিণাংশে ভবানীগঞ্জ ইউনিয়নের অবস্থান। এ ইউনিয়নের পূর্বে তেওয়ারীগঞ্জ ইউনিয়ন, উত্তরে লাহারকান্দি ইউনিয়ন, পশ্চিমে টুমচর ইউনিয়ন ও চর রমণীমোহন ইউনিয়ন এবং দক্ষিণে কমলনগর উপজেলার চর লরেন্স ইউনিয়ন ও তোরাবগঞ্জ ইউনিয়ন অবস্থিত।   ইতিহাস  ভবানীগঞ্জ ইউনিয়ন পরিষদ এক সময় মেঘনা নদীর গর্ভে বিলীন ছিল। জেগে উঠা চরাঞ্চলে বিভিন্ন বসত ভিটা তৈরী হয়। তারপর রাণী ভবানী নামে একজন মহিলা এই ইউনিয়নের নামকরণ করে থাকেন। নামকরণ করার পর কিছু কিছু করে বসত বাড়ী এবং বিভিন্ন স্থান থেকে লোক জন এসে ঘর বাড়ী করে থাকে। এখানকার অস্থায়ী লোকজনরা চর মনসা নামে চিনত, ১৮৯০ সালে মনসা ভবানীগঞ্জ নামে স্থাপিত হয়। ২০০১ সালে ভবানীগঞ্জ লক্ষ্মীপুর সদর উপজেলার অন্তর্গত ১৭নং ইউনিয়ন পরিষদ হিসেবে পরিচিতি লাভ করে।   প্রশাসনিক কাঠামো  ভবানীগঞ্জ ইউনিয়ন লক্ষ্মীপুর সদর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ৯টি মৌজা নিয়ে গঠিত।   শিক্ষা ব্যবস্থা    শিক্ষা প্রতিষ্ঠান  কলেজ  ভবানীগঞ্জ কলেজ|ভবানীগঞ্জ ডিগ্রি কলেজ  মাদ্রাসা  ভবানীগঞ্জ কারামতিয়া ফাজিল ডিগ্রি মাদ্রাসা বাহরুল উলুম ইসলামিয়া মাদ্রাসা ও ইয়াতিমখানা মিয়ার বেড়ি   মাধ্যমিক বিদ্যালয়  চিয়ারফুল আইডিয়াল স্কুল এন্ড কলেজ  পিয়ারাপুর শহীদ মাজহারুল মনির উচ্চ বিদ্যালয়  ভবানীগঞ্জ বহুমুখী উচ্চ বিদ্যালয়  ভবানীগঞ্জ মডেল স্কুল এন্ড কলেজ  প্রাথমিক বিদ্যালয়  আবদুল্যাপুর সরকারি প্রাথমিক বিদ্যালয়  উত্তর পিয়ারাপুর সরকারি প্রাথমিক বিদ্যালয়  চর ভূতা সরকারি প্রাথমিক বিদ্যালয   পিয়ারাপুর সরকারি প্রাথমিক বিদ্যালয়   ভবানীগঞ্জ সরকারি প্রাথমিক বিদ্যালয়   যোগাযোগ ব্যবস্থা  লক্ষ্মীপুর পৌর শহরের দক্ষিণ তেহমুনি থেকে বাস, সিএনজি, লেগুনা বা অন্যান্য যানবাহনে ৮ কি.মি. দক্ষিণে চৌরাস্তা থেকে পশ্চিমে ১ কি.মি. পরেই ঐতিয্যবাহী ভবানীগঞ্জ বাজার।   খাল ও নদী  ওয়াপদা খাল,  বাংলাদেশ পানি উন্নয়ন বোর্ড।   হাট-বাজার  চৌরাস্তা বাজার  পিয়ারাপুর বাজার  মিয়ার বেড়ি বাজার   দর্শনীয় স্থান   জলাশয়, মিয়ারবেড়ি আদর্শ মৎস হ্যাচারি  পিয়ারাপুর বাজার স্মৃতিপলক   জনপ্রতিনিধি   বর্তমান চেয়ারম্যান: মোহাম্মদ সাইফুল হাসান রনি  ইউনিয়ন পরিষদ নির্বাচন-২০২২  ইউনিয়ন পরিষদ নির্বাচন-২০১৭   আরও দেখুন   লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
থাম্ব| একটি ব্রেডফ্রুট ফলগাছের সাদা-কালো ছবি,  সাদা-কালো (B&W বা B/W) ছবিগুলি একটি ক্রমাগত বর্ণালীতে কালো এবং সাদাকে একত্রিত করে, ধূসর রঙের বিভিন্ন শেড তৈরি করে।   মিডিয়া  বিভিন্ন ভিজ্যুয়াল মিডিয়ার ইতিহাস সাদা ও কালো দিয়ে শুরু হয়েছিল এবং প্রযুক্তির উন্নতির সাথে সাথে রঙিনে পরিবর্তিত হয়। যাইহোক, সাদা-কালো ফাইন আর্ট ফটোগ্রাফির পাশাপাশি অনেক চলচ্চিত্রে মোশন পিকচার এবং আর্ট ফিল্ম (গুলি) সহ এই নিয়মের ব্যতিক্রম রয়েছে।   আলোকচিত্র  ডান|থাম্ব| ম্যাকডোনাল্ড হ্রদ, গ্লেসিয়ার জাতীয় পার্ক, মন্টানা - আনসেল অ্যাডামস - ১৯৩৩ এবং ১৯৪২ এর মধ্যে নেওয়া   সমসাময়িক ব্যবহার  ১৯৬০-এর দশকের শেষের দিক থেকে, কয়েকটি মূলধারার চলচ্চিত্র সাদা-কালোতে ধারণ করা হয়েছে। কারণ প্রায়শই বাণিজ্যিক হয়, কারণ চলচ্চিত্রটি রঙিন না হলে টেলিভিশন সম্প্রচারের জন্য চলচ্চিত্র বিক্রি করা কঠিন। ১৯৬১ হল শেষ বছর যেখানে হলিউডের বেশির ভাগ ছবি সাদা-কালোতে মুক্তি পায়। Robertson, Patrick (2001). Film Facts, Billboard Books, p. 167.    কম্পিউটিং  কম্পিউটিং পরিভাষায়, কালো-সাদা কখনও কখনও কেবলমাত্র বিশুদ্ধ কালো পিক্সেল এবং বিশুদ্ধ সাদা রঙের সমন্বিত একটি বাইনারি চিত্র বোঝাতে ব্যবহৃত হয়; যাকে সাধারণত সাদা-কালো ছবি বলা হবে, অর্থাৎ, ধূসর শেডযুক্ত একটি চিত্র, এই প্রসঙ্গে গ্রেস্কেল হিসাবে উল্লেখ করা হয়। Renner, Honey (2011). Fifty Shades of Greyscale: A History of Greyscale Cinema, p. 13. Knob Publishers, Nice.   আরো দেখুন    ডিআর৫ ক্রোম  ১৯৬৬ সাল থেকে নির্মিত সাদা-কালো চলচ্চিত্রের তালিকা  একরঙা রঙ  প্যানক্রোম্যাটিক চলচ্চিত্র  নির্বাচিত রং   তথ্যসূত্র   বিষয়শ্রেণী:আলোকচিত্র গ্রহণ প্রক্রিয়া বিষয়শ্রেণী:সাদা-কালো মিডিয়া
খনা-বরাহ হলো একটি ঐতিহাসিক বাংলা চলচ্চিত্র, যেটি পরিচালনা করেছিলেন বিজয় বসু এবং প্রযোজনা করেছিলেন অসীম সরকার। এই চলচ্চিত্রটি ভারতের প্রাচীন গণিতবিদ জ্যোতিষী খনা এবং বরাহমিহির জীবনের উপর মন্মথ রায়ের গল্প অবলম্বনে তৈরি করা হয়েছিল। এই চলচ্চিত্রটি ১৯৮১ সালে অসীম সরকার ব্যানারে মুক্তি পেয়েছিল এবং এই চলচ্চিত্রটির সংগীত পরিচালনা করেছিলেন শ্যামল মিত্র। এই চলচ্চিত্রটিতে মুখ্য চরিত্রে অভিনয় করেছেন উত্তম কুমার, সন্ধ্যা রায়, সন্তু মুখোপাধ্যায়, রুমা গুহঠাকুরতা।   কাহিনী  বরাহ, একজন মহান জ্যোতিষী এবং বিক্রমাদিত্যের নবরত্ন সভার সদস্য, তার নবজাত পুত্রকে সমুদ্রে ভাসিয়ে দেয়। তিনি ভৈরবকে দত্তক নেন, তার ক্রীতদাসের নবজাতক কন্যাকে নিজের মত মানুষ করে। ওই শিশু, মিহির, সিংহলের উপকূলে পৌঁছে এবং বড় হয়ে রাজকীয় জ্যোতিষীর একজন বড় শিষ্য হয়। সে সবসময় তার বাবা-মায়ের খোঁজ করতে থাকে। খনা রাজকন্যা একজন প্রতিভাবান জ্যোতিষী। পরিস্থিতি খনা এবং মিহিরের বিবাহের দিকে পরিচালিত করে। মিহিরের বাবা-মাকে খুঁজতে এই দম্পতি ভারতে চলে যায়। বরাহ অপরাধবোধে বছরের পর বছর ঘুমহীন রাত কাটিয়েছে। খনা ও মিহিরকে বরাহ আশ্রয় দেয়। তারা তাকে অলৌকিক জ্যোতিষশাস্ত্রীয় শক্তি দিয়ে প্রতিদ্বন্দ্বিতা করে। খনার কথা গ্রামবাসীর কাছে খুবই জনপ্রিয় হয়ে ওঠে। খনা বরাহের কাছে প্রকাশ করে যে মিহির তার ছেলে। খনার ক্রমবর্ধমান জনপ্রিয়তার কথা রাজার কানে পৌঁছায়। রাজা বরাহকে একটি প্রশ্ন জিজ্ঞাসা করেন যা আদালতে তার অবস্থানের নিষ্পত্তি করবে। খনা তাকে উত্তর বলে কিন্তু একজন রাজকীয় গুপ্তচর সব দেখে। বরাহ তার অবস্থান হারায় কিন্তু গর্বিত যে শুধুমাত্র তার পুত্রবধূ তার স্থান নিতে পারে। মানে যখন কামন্দক মিহিরকে উস্কে দেয় এবং বলে যে খনা তার জীবনের দুষ্ট তারকা। খনা তার সমস্ত কাজ ধ্বংস করে, তার জিভ কেটে দেয় এবং মারা যায়। জ্যোতিষী খনার জন্য বরাহ কাঁদতে থাকে।   শ্রেষ্ঠাংশে   উত্তম কুমার  সন্ধ্যা রায়  সন্তু মুখোপাধ্যায়  রুমা গুহঠাকুরতা  সমিত ভঞ্জ  জ্ঞানেশ মুখোপাধ্যায়   তথ্যসূত্র   বিষয়শ্রেণী:১৯৮১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র
বদরপুর বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।   আয়তন ও অবস্থান  বদরপুর ইউনিয়নের আয়তন ৯,৭২৪ একর। এ ইউনিয়নের পশ্চিমে তেতুলিয়া নদী, পূর্বে কালমা ইউনিয়ন, উত্তরে বোরহানউদ্দিন উপজেলা ও দক্ষিণে ফরাজগঞ্জ ইউনিয়ন অবস্থিত।   প্রশাসনিক কাঠামো  বদরপুর ইউনিয়ন লালমোহন উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:  গীরচর  রুজিনা  দেবীরচর  বদরপুর  কাজিরাবাদ  চর টিটিয়া  রায়রাবাদ  চর পাতা  চর কচ্ছপিয়া   জনসংখ্যার উপাত্ত  ২০১১ সালের আদমশুমারি অনুযায়ী বদরপুর ইউনিয়নের মোট জনসংখ্যা ৩৫,০৭৪ জন। এর মধ্যে পুরুষ ১৬,৯৬১ জন এবং মহিলা ১৮,১১৩ জন। মোট পরিবার ৭,৩৬০টি।   শিক্ষা  ২০১১ সালের আদমশুমারি অনুযায়ী বদরপুর ইউনিয়নের সাক্ষরতার হার ৩৫.৭%। এ ইউনিয়নে ১টি কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ৫টি দাখিল মাদ্রাসা, ১টি নিম্ন মাধ্যমিক বিদ্যালয় ও ২৫টি সরকারি প্রাথমিক বিদ্যালয় রয়েছে।   আরও দেখুন   লালমোহন উপজেলা  লালমোহন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:লালমোহন উপজেলার ইউনিয়ন
অনুরাধা মেনন হলেন একজন ভারতীয় টেলিভিশন অভিনেত্রী এবং থিয়েটার শিল্পী। লোলা কুট্টি, চ্যানেল ভি-এর জনপ্রিয় ভিডিও জকি হছে তাঁর এক পরিবর্তিত রূপ। তিনি চ্যানেল ভি-তে ভিজে লায়লা হিসেবেও উপস্থিত হয়ে থাকেন।   মঞ্চ  অনুরাধা মূলত কেরালার বাসিন্দা হলেও তিনি তাঁর শৈশবের অধিকাংশ সময় চেন্নাইয়ে অতিবাহিত করেছেন। তাঁর বাবা মোহন মেনন এবং মা মিনি মেনন বিজ্ঞাপন শিল্পে কাজ করতেন। অনুরাধা মেনন স্কুলে থিয়েটার প্রযোজনায় অংশগ্রহণ করতেন। তিনি বেশ কয়েক বছর ধরে দ্য মাদ্রাজ প্লেয়ার্সের সাথে সংযুক্ত রয়েছেন। ২০০০ সালে, তিনি দ্য মাদ্রাজ প্লেয়ার্সের লিজার্ড ওয়াল্টয এ (চেতন শাহ দ্বারা রচিত এবং ভাগীরথী নারায়ণ দ্বারা পরিচালিত) শুভ্রা চরিত্রে অভিনয় করেছেন। তিনি লন্ডনের লন্ডন স্কুল অফ ড্রামা নামে একটি থিয়েটার স্কুলে এক বছর যাবত পড়াশোনা করেছেন। তারপরে, তিনি ভারতের ইংলিশ থিয়েটার কেন্দ্রে যোগদান করার জন্য মুম্বই চলে আসেন।  মুম্বাইয়ের মঞ্চ নাটকে অভিনয় করার মাধ্যমে তিনি মঞ্চ অভিনয় জগতে পদার্পণ করেন। তিনি দিব্য পলতের দ্য ভারডিক্টে গভর্নেস চরিত্রে অভিনয় করেছেন। এই নাটকে তাঁকে ভারী মালয়ালি উচ্চারণ করে অভিনয় করার প্রয়োজন হয়েছিল এবং এটিই তাঁকে টেলিভিশনের লোলা কুট্টি চরিত্রে অভিনয় করার সুযোগ করে দিয়েছিল। ২০০৪ সালে, একজন প্রযোজকের হিসেবে অডিশন দেওয়ার সময়, তাঁকে চ্যানেল ভি-এর একজন ভিজে হিসেবে নির্বাচন করা হয়। চ্যানেল ভি-এর তৎকালীন ভিজে গৌরভ তৎক্ষণাৎ তাঁকে চ্যানেল ভি-এর একটি অনুষ্ঠানের জন্য সুপারিশ করেন, যেখানে তিনি "লোলা কুট্টি" হিসেবে সকলের প্রশংসা কুড়িয়েছিলেন।  লোলা কুট্টি হিসেবে বিখ্যাত হওয়ার পরে অনুরাধা মেনন বেশ কিছু চলচ্চিত্রে অভিনয় করার অফার পেয়েছিলেন, তবে আজও তিনি মঞ্চকে অগ্রাধিকার দেন। তিনি জেন কথা ও স্যামি!-সহ (দুটোই লিলেট দুবে দ্বারা পরিচালিত) বেশ কয়েকটি উল্লেখযোগ্য নাটকে অভিনয় করেছেন। স্যামি! নাটকে দুই চরিত্রে অভিনয় করার জন্য তিনি পুরস্কার লাভ করেছেন। অতঃপর তিনি সরোজিনী নাইডুসহ বহু গুরুত্বপূর্ণ চরিত্রে অভিনয় করেন। অনলি উইমেন (দীশ মারিওয়ালা দ্বারা পরিচালিত) নামক নাটকে তিনি জুঁই নামক এক নার্সের চরিত্রে অভিনয় করেছেন।   স্ট্যান্ড-আপ  অনুরাধা মেনন, (মাঝে মাঝে শুধুমাত্র অনু মেনন নামে পরিচিত), লোলা কুট্টির পরে স্ট্যান্ড-আপ কৌতুক অভিনেতার টুপি ধারণ করেছেন। ব্র্যাড শেরউড এবং কলিন মোচরি যখন ভারত ভ্রমণে এসেছিলেন তখন অনুরাধা তাঁদের থেকে স্ট্যান্ড-আপ কৌতুকের বেশ কিছু শিক্ষা লাভ করেন। তাঁর স্ট্যান্ড-আপ স্পেশাল ওয়ান্ডার মেনন প্রাইম ভিডিওতে ২০১৯ সালে প্রকাশ করা হয়েছে। তিনি নিজের রূপে বীর দাসের প্রাইম ভিডিও সিরিজ জেস্টেশনেও অভিনয় করেছেন।   তথ্যসূত্র    বহিঃসংযোগ    Lola Kutty: Beauty on Duty  Lola ke bol on indya!: A chat with Lola Kutty  বিষয়শ্রেণী:জীবিত ব্যক্তি বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:মালয়ালী ব্যক্তি বিষয়শ্রেণী:চেন্নাইয়ের অভিনেত্রী